ברברה ביין

ברברה ביין (באנגלית: Barbara Bain; נולדה ב-13 בספטמבר 1931) היא שחקנית קולנוע וטלוויזיה יהודייה אמריקאית. ביין ידועה בזכות תפקידה בסדרת הטלוויזיה "משימה בלתי אפשרית" שעלתה לשידור בסוף שנות ה-60, בה גילמה את הפאם פאטאל, הסוכנת החשאית ודוגמנית הצמרת, סינמון קרטר.

 שנותיה המוקדמות 
ביין נולדה כמילדרד פוגל בשיקגו, בתם של מהגרים יהודים מרוסיה. היא סיימה את אוניברסיטת אילינוי באורבנה-שמפיין עם תואר ראשון בסוציולוגיה. היא החלה לפתח עניין בהופעת מחול ולכן עברה לניו יורק, ללמוד אצל מרתה גרהם. מאחר שלא הייתה מסופקת מהקריירה שלה כרקדנית, היא החלה לעסוק בדוגמנות וביצעה עבודות עבור ווג, הארפרז ומגזינים נוספים.

אך ביין נותרה עדיין חסרת השראה, ונרשמה לסטודיו לתיאטרון כדי ללמוד משחק, בתחילה אצל קורט קונוויי, ואחר כך אצל לון צ'פמן. משם המשיכה לאולפן השחקנים ולמדה אצל לי סטרסברג.

תפקידה הראשון של ביין כשחקנית היה במחזהו של פאדי צ'ייפסקי, אמצע הלילה, שיצא לסיבוב הופעות ארצי באוקטובר 1957. לביין נלווה עמיתה ובעלה החדש מרטין לנדאו. ההופעה האחרונה הביאה את בני הזוג ללוס אנג'לס, בה השתקעו באופן קבוע. לאחר המעבר, ביין ייסדה בעצמה את סטודיו השחקנים המערבי, בו המשיכה ללמד שיעורים ולבצע סצנות.

 קריירה בקולנוע ובטלוויזיה 
 התחלת הקריירה 
הופעותיה הראשונות של ביין בטלוויזיה כללו את "חבל מתוח" של CBS, עם מייק קונורס, ו-3 סדרות של ABC : "החוק ומר ג'ונס" עם ג'יימס ויטמור, "הרפתקאות בגן עדן" עם גרדנר מקיי, ו-"דרך ישרה" עם בריאן קלי וג'ון אשלי.

אחרי תפקיד חוזר ב-1959 כנשוא העניין הרומנטי של דייוויד ג'נסן ב"ריצ'רד דיאמונד, בלש פרטי", שיחקה ברברה ביין בתחילת שנות ה-60 ככוכבת אורחת במספר סדרות ביניהן: פרי מייסון, המופע של דיק ואן דייק ואמא שלי, המכונית שלי.

 משימה בלתי אפשרית: סינמון קרטר 
ימין|ממוזער|ברברה ביין כסינמון קרטר ב"משימה בלתי אפשרית"
ממוזער|ברברה ביין מגלמת את סינמון קרטר המתחזה לדוגמנית ב"משימה בלתי אפשרית".
בין השנים 1966–1969, הופיעה ברברה ביין לצד בעלה, מרטין לנדאו (אשר גילם את רולין האנד, אמן התחפושות) בתפקיד הראשי של סינמון קרטר ב"משימה בלתי אפשרית". ביין זכתה בשלושה פרסי אמי רצופים ב-1967, 1968, ו-1969 כ"שחקנית ראשית מצטיינת בסדרת דרמה" על הופעתה ב"משימה בלתי אפשרית", בנוסף למועמדות לפרס גלובוס הזהב ב-1968.

התפקיד של סינמון קרטר כסוכנת IMF התאפיין כ"פאם פאטאל" וכ"אישה במצוקה". בתיקיית ה-IMF שלה (שנראתה בתחילת כל פרק, בסצנה הקבועה בה מנהיג הצוות, בוחר את אנשי צוותו מרשימה של מועמדים) היא הוצגה כדוגמנית-על מצליחה ובמהלך שלוש העונות שלה בתוכנית, תמונתה בתיקייה הופיעה על לפחות 3 מגזיני אופנה מובילים. לעיתים קרובות, סינמון קרטר שיחקה את התפקיד של אישה אמריקנית יפה הגורמת לגברים רבי-יכולת להנמיך את ההגנות שלהם. לעיתים אחרות, שיחקה אישה במצוקה כדי להסיח את דעתו של האויב. בניגוד לשאר אנשי צוות ה-IMF, סינמון קרטר כמעט ולא השתמשה בתחפושות מתוחכמות מאחר שברברה ביין סבלה מקלסטרופוביה ונמנעה מאיפור כבד. חולשה זו של השחקנית והדמות שגילמה נוצלה עד תום בפרק "השחלוף" בעונה השלישית, כאשר שירות מודיעין של אויב מגלה את הפוביה שלה לאחר לכידתה ומשתמש בה בניסיון לשבור אותה.

בסיומה של העונה השלישית, עזבו ברברה ביין ובעלה, מרטין לנדאו, את הסדרה בשל המחלוקות של לנדאו עם מפיקי התוכנית לגבי חוזהו.

 המשך הקריירה 
 בין השנים 1977-1975, ביין כיכבה בטלוויזיה שוב לצד בעלה, מרטין לנדאו, בסדרת המדע הבדיוני: "חלל: 1999" בגלמה את תפקיד ד"ר הלנה ראסל.
 ב-1981 השתתפה ביין בסרט הטלוויזיה, "ההארלם גלובטרוטרס על האי של גיליגן".
 ב-1994, שימשה ביין ככוכבת אורחת בפרק "אמהות של אנשים אחרים" בסדרת הנעורים האמריקאית, "אלה הם חיי", בתפקיד סבתה של הדמות הראשית אנג'לה צ'ייס (בגילומה של קלייר דיינס).
 ב-1998, שימשה ביין ככוכבת אורחת בפרק "להציל את גרייס" בסדרת הפעולה האמריקאית, ווקר:טקסס ריינג'ר, בתפקיד אם המנזר.
ב-28 באפריל 2016, זכתה ברברה ביין לכבוד על תרומתה לתעשיית הבידור כשהכוכב ה-2,579 של שדרת הכוכבים של הוליווד שובץ על שמה. חבריה הוותיקים, אדוארד אסנר ודיק ואן דייק השתתפו ונאמו בטקס הסרת הלוט מעל הכוכב.

 חייה הפרטיים 
ממוזער|ברברה ביין לצד בעלה, מרטין לנדאו, ב"משימה בלתי אפשרית" יחד עם סטיבן היל שגילם את המפקד, דן בריגס, בעונה הראשונה. 
ברברה ביין הייתה נשואה למרטין לנדאו מ-1957 ועד לגירושיהם ב-1993. שניהם יהודים. לזוג שתי בנות, סוזן וג'ולייט. ג'ולייט היא שחקנית בזכות עצמה, שיחקה לצד אביה בסרט "אד ווד" וידועה בזכות תפקידה כ"דרוסילה" בסדרות הטלוויזיה "באפי ציידת הערפדים" ו"אנג'ל".

 פרסים ומועמדויות 
שנההפרסקטגוריהעלתוצאה1967אמישחקנית ראשית מצטיינת בסדרת דרמהמשימה בלתי אפשרית1968אמישחקנית ראשית מצטיינת בסדרת דרמהמשימה בלתי אפשרית1968גלובוס הזהבשחקנית ראשית מצטיינת בסדרת דרמהמשימה בלתי אפשרית1969אמישחקנית ראשית מצטיינת בסדרת דרמהמשימה בלתי אפשרית

 פילמוגרפיה 
שנהשם הסדרה\סרטתפקידהערות1958מנהל הנמלמרי אוונספרק: "The Captain's Gun"1959מייק האמרדורה צ'רץפרק: "Accentuate the Negative"1959פיליפ מארלודונה ריימונדפרק: "Ugly Duckling"1959השוטרמדג' סלאוסןפרק: "Fiddle Dee Dead"1959ריצ'רד דיאמונד, בלש פרטיקארן וואלס5 פרקים1959מיסטר לאקיפרודנספרק: "The Money Game"1959תיאטרון אלוקהג'ודי קוויןפרק: "Small Bouquet"1959חבל מתוחסנדרהפרק: "Cold Kill"1960החוק ומר ג'ונסדי.ג'ייפרק: "Christmas Is a Legal Holiday"1960פרי מייסוןמדליין טריפרק: "The Case of Wary Wildcatter"1960–1961הרפתקאות בגן עדןמרתה פטרסון2 פרקים1962דרך ישרהמלודיפרק: "The Craziest Race in Town"1963המופע של דיק ואן דייקדורות'יפרק: "?Will You Two Be My Wife"1963עין הוואיניתאן מונרופרק: "Two Million Too Much"1963אימפריהג'ון בייטספרק: "Hidden Asset"1973דובי גיליסורוניקהפרק: "I Was a Spy for the F.O.B"1963הלוטטנטסיסי ואן אוסטןפרק: "A Touching of Hands"1963שדרת סאנסט 77רייצ'ל דנטפרק: "By His Own Verdict"1963שיירת העגלותלוסי גריסוןפרק: "The Fenton Canaby Story"1964המופע הגדול ביותר על כדור הארץבטיפרק: "The Night the Monkey Died"1964בן קסייטיודורפרק: "A Woods Full of Question Marks"1964פרי מייסוןאליאנה סקוטפרק: "The Case of Nautical Knot"1964יום האהבהאנונימיתפרק: "The Old School Tie"1965שחק אותה סמארטאלמהפרק: "KAOS in CONTROL"1965–1966אמא שלי, המכונית שליאינג' פרנקיבפרקים: "I'm Through Being A Nice Guy" ו-"Desperate Minutes"1966–1969משימה בלתי אפשריתסינמון קרטר3 עונות שכללו הופעה ב-78 פרקים. זכתה על הופעתה בשלושה פרסי אמי רצופים ב-1967, 1968, ו-1969
ומועמדות לפרס גלובוס הזהב ב-19681969המופע של רד סקלטוןעיתונאיתפרק: "Crime Doesn't Pay But It's Tax Free"1973חסר מעצוריםגלי אבוטסרט טלוויזיה1975-1977חלל: 1999ד"ר הלנה ראסל2 עונות שכללו הופעה ב-47 פרקים.1984מייק האמר החדשג'וליה הנטליפרק: "A Death in the Family"1985בלשים בלילהאמילי גריידוןפרק: "My Fair David"1987"הדחליל" וגברת קינגכריסטינה גוליטסיןפרק: "The Khrushchev List"1987תיאטרון הקיץ של CBSג'ולי ברינגטוןפרק: "Barrington"1988רוצח, היא כתבהנורה מורגןפרק: "Coal Miner's Daughter"1989גלוחי ראשמרתה1990הרוח של 76'היפסטרית1991רוצח, היא כתבהאלן לומברדפרק: "Unauthorized Obituary"1992חשודים טיפוסייםבאפי היינס-בלדיפרק: "Pilot"1994אלה הם חייויויאן וודפרק: "אמהות של אנשים אחרים"1997המבקרקונסטנס מק'רתורפרק: "Reunion"1997האבחנה: רצחסינמון קרטרפרק: "Discards"1998ווקר:טקסס ריינג'ראם המנזרפרק: "להציל את גרייס"1999מילניוםלילי אונסרפרק: "Matryoshka"1999גדעוןשרה2000פאניקהדידרי2002רובה אמריקאיאן טילמן2003תרופה חזקהגב' מארץ'פרק: "Orders"2003טרייסי אולמן במעשיות הקרוניםג'ודי אוטמאיירסרט טלוויזיה2006CSIגב' אייריס פאולפרק: "Living Legend"2008בן 10: כוח החייזריםורדונהפרק: "?What Are Little Girls Made Of"2009אל תשכחניהאחות דולורס2010לא משהו מיוחדקת'רין2015שמיים כסופיםאיב2020און דה רוקסגראן2024לפני (אנ')רות'פרק: "The Power of Belief"

 קישורים חיצוניים 

 ריאיון עם ברברה ביין, בעיתון "Ames Tribune", אוקטובר 2014

 הערות שוליים 

קטגוריה:שחקניות קולנוע וטלוויזיה יהודיות אמריקאיות
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאים ממוצא רוסי-יהודי
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקן ראשי בדרמה
קטגוריה:אמריקאיות שנולדו ב-1931
קטגוריה:אמריקאים שנולדו ב-1931